CELEX: 
Language: lt
Date: 2021-09-29 00:00:00
Title: KOMISIJOS DELEGUOTASIS REGLAMENTAS (ES) …/... kuriuo iš dalies keičiamas Europos Parlamento ir Tarybos reglamento (ES) 2019/452, kuriuo nustatoma tiesioginių užsienio investicijų į Sąjungą tikrinimo sistema, priedas

AIŠKINAMASIS MEMORANDUMAS
            
            
               1.DELEGUOTOJO AKTO BENDROSIOS APLINKYBĖS
            
            
               Pagrindinis Europos Parlamento ir Tarybos reglamento (ES) 2019/452, kuriuo nustatoma tiesioginių užsienio investicijų į Sąjungą tikrinimo sistema
                  1
                (toliau – reglamentas), tikslas – didinti valstybių narių ir Europos Komisijos informuotumą apie riziką, keliamą tam tikrų tiesioginių užsienio investicijų (TUI), kurios tam tikromis aplinkybėmis gali daryti poveikį saugumui ar viešajai tvarkai Sąjungoje. 
            
            
               Reglamento 6–11 straipsniais nustatytas bendradarbiavimo mechanizmas, pagal kurį valstybės narės ir Komisija turi keistis informacija ir teikti pastabas apie TUI, kurios gali daryti poveikį saugumui ar viešajai tvarkai daugiau nei vienoje valstybėje narėje. 
            
            
               Reglamentu taip pat siekiama didinti informuotumą apie TUI, kurios daro poveikį Sąjungos svarbos projektams ar programoms. Šiuo tikslu pagal reglamento 8 straipsnį Komisijai leidžiama pateikti nuomonę, kai ji mano, kad TUI gali daryti poveikį Sąjungos svarbos projektams ar programoms dėl saugumo arba viešosios tvarkos priežasčių, ir ta nuomonė išsiunčiama visoms valstybėms narėms. 8 straipsnio 2 dalies c punkte nustatyta, kad valstybė narė, kurioje planuojamos arba yra padarytos tiesioginės užsienio investicijos, kuo labiau atsižvelgia į tokią nuomonę, o jei ja nesivadovauja, pateikia Komisijai paaiškinimą. 
            
            
               8 straipsnio 3 dalyje nustatyta, kad Sąjungos svarbos projektai ir programos yra tie projektai ir programos, kuriems skiriama didelė Sąjungos finansavimo suma ar didelė jo dalis arba kuriems taikoma Sąjungos teisė, susijusi su ypatingos svarbos infrastruktūros objektais, technologijomis ar ištekliais, kurie yra būtini saugumui arba viešajai tvarkai užtikrinti. Projektų ir programų sąrašas pateiktas reglamento priede. Pagal 8 straipsnio 4 dalį Komisija priima deleguotuosius aktus, kuriais iš dalies keičiamas šis sąrašas.
            
            
               Atsižvelgiant į pokyčius, įvykusius po ankstesnio priedo atnaujinimo
                  2
                2020 m. liepos 13 d., įskaitant 2021–2027 m. daugiametės finansinės programos
                  3
                (toliau – 2021–2027 m. DFP) priėmimą, buvo nustatyta, kad toliau nurodyti Sąjungos svarbos projektai ir programos atitinka 8 straipsnio 3 dalies kriterijus, todėl juos siūloma įtraukti į reglamento priede pateiktą sąrašą.
            
            
               1.Kosmoso programos tikslas – užtikrinti investicijų į ES kosmoso srities veiklą tęstinumą, skatinti mokslo ir technikos pažangą ir remti Europos kosmoso pramonės konkurencingumą ir inovacinį pajėgumą. Ja sujungiama esama ES pasaulinės palydovinės navigacijos sistemos (GALILEO), Europos geostacionarinės navigacinės tinklo sistemos (EGNOS), taip pat Sąjungos Žemės stebėjimo programos „Copernicus“, kuria suteikiama nemokama ir atvira prieiga prie duomenų, infrastruktūra ir užtikrinamas jų veiklos tęstinumas ir raida. Antra, pagal Kosmoso programą taip pat siekiama sukurti naujų saugumo komponentų, pvz., informuotumo apie padėtį kosmose programą (SSA), pagal kurią numatoma teikti kosmoso stebėjimo ir sekimo paslaugas (SST), ir naująją vyriausybinio palydovinio ryšio paslaugą (GOVSATCOM), skirtą ES ir valstybių narių institucijoms. Trečia, ja remiama stipri ir novatoriška kosmoso pramonė, pvz., gerinamos kosmoso startuolių ir mažųjų ir vidutinių įmonių (MVĮ) galimybės gauti rizikos finansavimą, sudaromos palankesnės sąlygos naudotis bandymų ir apdorojimo įrenginiais arba skatinamas sertifikavimas ir standartizavimas. Ketvirta, ja siekiama išlaikyti savarankišką ES prieigą prie kosmoso, pvz., sutelkiant ES paleidimo paslaugų ir investicijų į novatoriškas technologijas (tokias kaip daugkartinio naudojimo paleidimo įrenginiai) poreikius.
            
            
               2.Programa „Europos horizontas“ yra pagrindinė Sąjungos mokslinių tyrimų ir inovacijų finansavimo programa, pagal kurią, be kita ko, remiami saugumui ar viešajai tvarkai Sąjungoje itin svarbūs veiksmai. Įgyvendindama programą „Europos horizontas“ Sąjunga gali sudaryti tam tikras teisiškai apibrėžtas viešojo ir privačiojo sektorių bei viešojo sektoriaus subjektų partnerystes. Nors šios partnerystės yra suderintos su programos „Europos horizontas“ tikslais ir, be abejonės, joje numatytos, tai yra atskiros didelio masto priemonės, turinčios atskirą pirminės teisės teisinį pagrindą, t. y. SESV 185 ir 187 straipsnius. Dėl didesnio tikrumo tikslinga aiškiai paminėti partnerystes, kurios sudaromos Sąjungai dalyvaujant kelių valstybių narių vykdomose programose, priemonėse (pvz., bendrosiose įmonėse) ar įstaigų (pvz., Europos inovacijos ir technologijos instituto) veikloje.
            
            
               3.Pagal 2021–2025 m. Euratomo mokslinių tyrimų ir mokymo programą remiami branduoliniai moksliniai tyrimai ir mokymo veikla, daugiausia dėmesio skiriant branduolinei saugai, saugumui, radioaktyviųjų atliekų ir panaudoto kuro tvarkymo saugai, radiacinei saugai ir branduolių sintezės energijai. Ja taip pat siekiama tobulinti švietimo ir mokymo sritis bei plėsti galimybes naudotis mokslinių tyrimų infrastruktūra. Be to, pagal programos „Europos horizontas“ programą „Marie Skłodowskos-Curie veiksmai“ remiamas branduolinės energetikos srities tyrėjų judumas. Euratomo programoje taikomos tos pačios priemonės ir dalyvavimo taisyklės kaip ir programoje „Europos horizontas“. Jos trukmė ne ilgesnė kaip penkeri metai, o 2025 m. ji gali būti pratęsta dvejiems metams siekiant suderinti jos trukmę su 2021–2027 m. DFP.
            
            
               4.Pagal Europos infrastruktūros tinklų priemonę finansuojami svarbūs transporto, skaitmeninės ir energetikos sričių projektai. Jos tikslas – paspartinti investicijas transeuropinių tinklų srityje ir pritraukti viešojo ir privačiojo sektorių finansavimą, kartu didinant teisinį tikrumą ir laikantis technologinio neutralumo principo. Transporto srityje, siekiant plėtoti ir modernizuoti geležinkelių, kelių, vidaus vandenų kelių ir jūrų infrastruktūrą, priemonės lėšomis remiami tarpusavyje sujungti ir daugiarūšiai tinklai, taip pat saugus ir patikimas judumas. Ja taip pat užtikrinama, kad, kai infrastruktūra pritaikoma karinio mobilumo ES gerinimo tikslais, ji būtų tinkama dvejopo naudojimo objektams ir tenkintų tiek civilinius, tiek karinius poreikius. Energetikos sektoriuje programa siekiama prisidėti prie tolesnės Europos energijos rinkos integracijos gerinant energijos tinklų sąveikumą visose valstybėse ir sektoriuose, sudarant palankesnes sąlygas mažinti priklausomybę nuo iškastinio kuro ir užtikrinant tiekimo saugumą. Taip pat numatyta finansuoti tarpvalstybinius projektus atsinaujinančiosios energijos gamybos srityje. Įgyvendinant programą skaitmeninio junglumo srityje atsižvelgiama į tai, kad ekonomikos ir apskritai visuomenės skaitmeninė transformacija priklauso nuo visuotinių galimybių naudotis patikimais ir prieinamais didelio ir itin didelio pralaidumo tinklais. Tam, kad projektas būtų tinkamas paramai gauti, juo turi būti prisidedama prie bendrosios skaitmeninės rinkos kūrimo ir ES junglumo tikslų įgyvendinimo. 
            
            
               5.Skaitmeninės Europos programa yra pirmoji ES finansinė priemonė, kuria visų pirma siekiama suteikti galimybę įmonėms ir piliečiams naudotis skaitmeninėmis technologijomis. Iš jos lėšų bus finansuojami projektai penkiose pagrindinėse srityse: superkompiuterijos, dirbtinio intelekto, kibernetinio saugumo, aukšto lygio skaitmeninių įgūdžių ir skaitmeninių technologijų plataus naudojimo užtikrinimo visos ekonomikos ir visuomenės mastu. Programa pritaikyta siekiant užpildyti spragą tarp skaitmeninių technologijų mokslinių tyrimų ir jų diegimo ir pateikti mokslinių tyrimų rezultatus rinkai – tai būtų naudinga Europos piliečiams ir įmonėms, visų pirma mažosioms ir vidutinėms įmonėms. Investicijomis pagal Skaitmeninės Europos programą remiami du Sąjungos tikslai – žalioji pertvarka ir skaitmeninė transformacija, ir stiprinamas Sąjungos atsparumas, atviras strateginis savarankiškumas ir kibernetinis suverenumas. Ji papildo kitas ES programas, pvz., mokslinių tyrimų ir inovacijų programą „Europos horizontas“ ir skaitmeninei infrastruktūrai skirtą Europos infrastruktūros tinklų priemonės dalį. 
            
            
               6.Europos gynybos fondo tikslas – skatinti Europos gynybos technologinės ir pramoninės bazės konkurencingumą ir novatoriškumą ir taip padėti užtikrinti ES saugumą ir strateginį savarankiškumą. Jo paskirtis – skatinti bendradarbiavimo programas ir, remiant bendradarbiavimu grindžiamą mokslinių tyrimų ir technologinės plėtros veiklą, sukurti reikiamas paskatas bendradarbiauti kiekvienu pramonės ciklo etapu. Fondas stebi, kaip vykdomos dvi priede jau minėtos programos, t. y. gynybos srities mokslinių tyrimų parengiamieji veiksmai ir Europos gynybos pramonės plėtros programa. Be to, Fondas bus glaudžiai susijęs su projektais, įgyvendinamais vykdant nuolatinį struktūrizuotą bendradarbiavimą (PESCO), – reikalavimus atitinkantiems PESCO projektams bus taikoma didesnė finansavimo norma.
            
            
               7.Programa „ES – sveikatos labui“ yra viena iš priemonių, kurių ES ėmėsi reaguodama į COVID-19 pandemiją, turėjusią labai didelį poveikį ES medicinos ir sveikatos priežiūros darbuotojams, pacientams ir sveikatos sistemoms. Tai yra didžiausio masto sveikatos programa per visą ES istoriją ir ja siekiama užtikrinti, kad sveikatos priežiūros sistemos taptų atsparesnės tokioms tarpvalstybinėms grėsmėms sveikatai kaip COVID-19, tobulinti krizių valdymo gebėjimus bei pasirengimą pandemijoms, gerinti vaistų, medicinos priemonių ir su krize susijusių produktų prieinamumą, pasiekiamumą ir įperkamumą Sąjungoje, remti inovacijas ir daryti pažangą skaitmeninės transformacijos srityje.
            
            
               2.KONSULTACIJOS PRIEŠ PRIIMANT AKTĄ
            
            
               Vadovaujantis Europos Parlamento, Tarybos ir Europos Komisijos bendrojo susitarimo dėl deleguotųjų aktų 4 punktu, dėl šio deleguotojo akto buvo surengtos tinkamos ir skaidrios konsultacijos, taip pat su ekspertais. Raštu konsultuotasi su Tiesioginių užsienio investicijų į Europos Sąjungą tikrinimo ekspertų grupe.
            
            
               3.DELEGUOTOJO AKTO TEISINIAI ASPEKTAI
            
            
               Reglamento 8 straipsnio 3 dalimi Komisijai suteikiami įgaliojimai priimti deleguotuosius aktus, kuriais iš dalies keičiamas Sąjungos svarbos projektų ir programų sąrašas.
            
            
               Į reglamento priedą turėtų būti įtraukti šie projektai ir programos:
            
         
         
            
               –2021 m. balandžio 28 d. Europos Parlamento ir Tarybos reglamentas (ES) 2021/696, kuriuo sudaroma Sąjungos kosmoso programa, įsteigiama Europos Sąjungos kosmoso programos agentūra ir panaikinami reglamentai (ES) Nr. 912/2010, (ES) Nr. 1285/2013 bei (ES) Nr. 377/2014 ir Sprendimas Nr. 541/2014/ES;
            
            
               –2021 m. balandžio 28 d. Europos Parlamento ir Tarybos reglamentas (ES) 2021/695, kuriuo sukuriama bendroji mokslinių tyrimų ir inovacijų programa „Europos horizontas“, nustatomos su ja susijusios dalyvavimo ir sklaidos taisyklės ir panaikinami reglamentai (ES) Nr. 1290/2013 ir (ES) Nr. 1291/2013;
            
            
               –2021 m. gegužės 10 d. Tarybos reglamentas (Euratomas) 2021/765, kuriuo sukuriama 2021–2025 m. laikotarpio Europos atominės energijos bendrijos mokslinių tyrimų ir mokymo programa, papildanti bendrąją mokslinių tyrimų ir inovacijų programą „Europos horizontas“, ir panaikinamas Reglamentas (Euratomas) 2018/1563;
            
            
               –2021 m. liepos 7 d. Europos Parlamento ir Tarybos reglamentas (ES) 2021/1153 dėl Europos infrastruktūros tinklų priemonės, kuriuo panaikinami reglamentai (ES) Nr. 1316/2013 ir (ES) Nr. 283/2014;
            
            
               –2021 m. balandžio 29 d. Europos Parlamento ir Tarybos reglamentas (ES) 2021/694, kuriuo nustatoma Skaitmeninės Europos programa ir panaikinamas Sprendimas (ES) 2015/2240;
            
            
               –2021 m. balandžio 29 d. Europos Parlamento ir Tarybos reglamentas (ES) 2021/697, kuriuo įsteigiamas Europos gynybos fondas ir panaikinamas Reglamentas (ES) 2018/1092;
            
            
               –2021 m. kovo 24 d. Europos Parlamento ir Tarybos reglamentas (ES) 2021/522, kuriuo nustatoma 2021–2027 m. laikotarpio Sąjungos veiksmų sveikatos srityje programa (programa „ES – sveikatos labui“) ir panaikinamas Reglamentas (ES) Nr. 282/2014.
            
            
               KOMISIJOS DELEGUOTASIS REGLAMENTAS (ES) …/...
            
            
               2021 09 29
            
            
               kuriuo iš dalies keičiamas Europos Parlamento ir Tarybos reglamento (ES) 2019/452, kuriuo nustatoma tiesioginių užsienio investicijų į Sąjungą tikrinimo sistema, priedas
            
            
               EUROPOS KOMISIJA,
            
            
               atsižvelgdama į Sutartį dėl Europos Sąjungos veikimo,
            
            
               atsižvelgdama į 2019 m. kovo 19 d. Europos Parlamento ir Tarybos reglamentą (ES) 2019/452, kuriuo nustatoma tiesioginių užsienio investicijų į Sąjungą tikrinimo sistema
                  4
               , ypač į jo 8 straipsnio 4 dalį, 
            
            
               kadangi:
            
            
               (1)pagal Reglamento (ES) 2019/452 8 straipsnio 3 dalį Sąjungos svarbos projektai ar programos turi apimti tuos projektus ir programas, kuriems skiriama didelė Sąjungos finansavimo suma ar didelė jo dalis arba kuriems taikoma Sąjungos teisė, susijusi su ypatingos svarbos infrastruktūros objektais, technologijomis ar ištekliais, kurie yra būtini saugumui arba viešajai tvarkai užtikrinti; 
            
            
               (2)Reglamento (ES) 2019/452 8 straipsnio 3 dalyje nurodytų Sąjungos svarbos projektų ar programų sąrašas pateiktas to reglamento priede;
            
            
               (3)Komisija nustatė kelis kitus projektus ir programas, kurie turėtų būti įtraukti į Reglamento (ES) 2019/452 priede pateiktą sąrašą; 
            
            
               (4)Kosmoso programos
                  5
                tikslas – užtikrinti investicijų į Sąjungos kosmoso srities veiklą tęstinumą, skatinti mokslo ir technikos pažangą ir remti Sąjungos kosmoso pramonės konkurencingumą ir inovacinį pajėgumą. Ja sujungiama esama ES pasaulinės palydovinės navigacijos sistemos (GALILEO), Europos geostacionarinės navigacinės tinklo sistemos (EGNOS), taip pat Sąjungos Žemės stebėjimo programos „Copernicus“, kuria suteikiama nemokama ir atvira prieiga prie duomenų, infrastruktūra ir užtikrinamas jų veiklos tęstinumas ir raida. Pagal Kosmoso programą taip pat siekiama sukurti naujų saugumo komponentų, pvz., informuotumo apie padėtį kosmose programą (SSA), pagal kurią numatoma teikti kosmoso stebėjimo ir sekimo paslaugas (SST), ir naująją vyriausybinio palydovinio ryšio paslaugą, skirtą Sąjungos ir valstybių narių institucijoms. Ja remiama stipri ir novatoriška kosmoso pramonė ir siekiama išlaikyti savarankišką Sąjungos prieigą prie kosmoso;
            
            
               (5)programa „Europos horizontas“
                  6
                yra pagrindinė Sąjungos mokslinių tyrimų ir inovacijų finansavimo programa, pagal kurią, be kita ko, remiami saugumui ar viešajai tvarkai Sąjungoje itin svarbūs veiksmai; 
            
            
               (6)pagal 2021–2025 m. Euratomo mokslinių tyrimų ir mokymo programą
                  7
                remiami branduoliniai moksliniai tyrimai ir mokymo veikla, daugiausia dėmesio skiriant branduolinei saugai, saugumui, radioaktyviųjų atliekų ir panaudoto kuro tvarkymo saugai, radiacinei saugai ir branduolių sintezės energijai. Ja taip pat siekiama tobulinti švietimo, mokymo ir galimybių naudotis mokslinių tyrimų infrastruktūra sritis; 
            
         
         
            
               (7)pagal Europos infrastruktūros tinklų priemonę
                  8
                finansuojami svarbūs transporto, skaitmeninės ir energetikos sričių projektai. Pagal jos veiksmus gali būti skiriamas finansavimas ypatingos svarbos fiziniams ar virtualiesiems infrastruktūros objektams ir ypatingos svarbos technologijoms;
            
            
               (8)Skaitmeninės Europos programa
                  9
                yra pirmoji Sąjungos finansinė priemonė, kuria visų pirma siekiama suteikti galimybę įmonėms ir piliečiams naudotis skaitmeninėmis technologijomis. Pagal ją finansuojami projektai tokiose srityse kaip superkompiuterija, dirbtinis intelektas, kibernetinis saugumas ir aukšto lygio skaitmeniniai įgūdžiai, kurios gali būti itin svarbios saugumui ar viešajai tvarkai Sąjungoje; 
            
            
               (9)Europos gynybos fondo
                  10
                paskirtis – skatinti Sąjungos gynybos technologinės ir pramoninės bazės konkurencingumą ir novatoriškumą ir taip padėti užtikrinti Sąjungos strateginę autonomiją; 
            
            
               (10)programa „ES – sveikatos labui“
                  11
                yra viena iš priemonių, kurių Sąjunga ėmėsi reaguodama į COVID-19 pandemiją, todėl ši programa svarbi viešajai tvarkai užtikrinti vykdant visuomenės sveikatos politiką. Ja siekiama užtikrinti, kad sveikatos priežiūros sistemos taptų atsparesnės tokioms tarpvalstybinėms grėsmėms sveikatai kaip COVID-19, tobulinti krizių valdymo gebėjimus bei pasirengimą pandemijoms, gerinti vaistų, medicinos priemonių ir su krize susijusių produktų prieinamumą, pasiekiamumą ir įperkamumą Sąjungoje, remti inovacijas ir daryti pažangą skaitmeninės transformacijos srityje;
            
            
               (11)todėl Reglamentas (ES) 2019/452 turėtų būti atitinkamai iš dalies pakeistas,
            
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Reglamento (ES) 2019/452 priedas pakeičiamas šio reglamento priedo tekstu. 
            
            
               2 straipsnis
            
            
               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje 2021 09 29
            
            
               
                     Komisijos vardu
               
               
                     Pirmininkė
                     Ursula VON DER LEYEN
               
            
         
         
            
                  
                     (1)
                  
                        OL L 79I, 2019 3 21, p. 1.
               
               
                  
                     (2)
                  
                        2020 m. liepos 13 d. Komisijos deleguotasis reglamentas (ES) 2020/1298, kuriuo iš dalies keičiamas Europos Parlamento ir Tarybos reglamento (ES) 2019/452, kuriuo nustatoma tiesioginių užsienio investicijų į Sąjungą tikrinimo sistema, priedas (OL L 304, 2020 9 18, p. 1).
               
               
                  
                     (3)
                  
                        2020 m. gruodžio 17 d. Tarybos reglamentas (ES, Euratomas) 2020/2093, kuriuo nustatoma 2021–2027 m. daugiametė finansinė programa (OL L 433I, 2020 12 22, p. 11).
               
               
                  
                     (4)
                  
                        OL L 79I , 2019 3 21, p. 1.
               
               
                  
                     (5)
                  
                        2021 m. balandžio 28 d. Europos Parlamento ir Tarybos reglamentas (ES) 2021/696, kuriuo sudaroma Sąjungos kosmoso programa, įsteigiama Europos Sąjungos kosmoso programos agentūra ir panaikinami reglamentai (ES) Nr. 912/2010, (ES) Nr. 1285/2013 bei (ES) Nr. 377/2014 ir Sprendimas Nr. 541/2014/ES (OL L 170, 2021 5 12, p. 69).
               
               
                  
                     (6)
                  
                        2021 m. balandžio 28 d. Europos Parlamento ir Tarybos reglamentas (ES) 2021/695, kuriuo sukuriama bendroji mokslinių tyrimų ir inovacijų programa „Europos horizontas“, nustatomos dalyvavimo ir sklaidos taisyklės ir panaikinami reglamentai (ES) Nr. 1290/2013 ir (ES) Nr. 1291/2013 (OL L 170, 2021 5 12, p. 1).
               
               
                  
                     (7)
                  
                        Tarybos reglamentas (Euratomas) 2021/765 2021 m. gegužės 10 d. kuriuo sukuriama 2021–2025 m. laikotarpio Europos atominės energijos bendrijos mokslinių tyrimų ir mokymo programa, papildanti bendrąją mokslinių tyrimų ir inovacijų programą „Europos horizontas“, ir panaikinamas Reglamentas (Euratomas) 2018/1563 (OL L 167 I, 2021 5 12, p. 81).
               
               
                  
                     (8)
                  
                        2021 m. liepos 7 d. Europos Parlamento ir Tarybos reglamentas (ES) 2021/1153, kuriuo nustatoma Europos infrastruktūros tinklų priemonė ir panaikinami reglamentai (ES) Nr. 1316/2013 ir (ES) Nr. 283/2014 (OL L 249, 2021 7 14, p. 38–81).
               
               
                  
                     (9)
                  
                        2021 m. balandžio 29 d. Europos Parlamento ir Tarybos reglamentas (ES) 2021/694, kuriuo nustatoma Skaitmeninės Europos programa ir panaikinamas Sprendimas (ES) 2015/2240 (OL L 166, 2021 5 11, p. 1).
               
               
                  
                     (10)
                  
                        2021 m. balandžio 29 d. Europos Parlamento ir Tarybos reglamentas (ES) 2021/697, kuriuo įsteigiamas Europos gynybos fondas ir panaikinamas Reglamentas (ES) 2018/1092 (OL L 170, 2021 5 12, p. 149).
               
               
                  
                     (11)
                  
                        2021 m. kovo 24 d. Europos Parlamento ir Tarybos reglamentas (ES) 2021/522, kuriuo nustatoma 2021–2027 m. laikotarpio Sąjungos veiksmų sveikatos srityje programa (programa „ES – sveikatos labui“) ir panaikinamas Reglamentas (ES) Nr. 282/2014 (OL L 107, 2021 3 26, p. 1).
               
            
      
    ---documentbreak--- 
      
         
         
            
               PRIEDAS 
            
            
               „PRIEDAS
            
            
               8 straipsnio 3 dalyje nurodytas Sąjungos svarbos projektų ar programų sąrašas
            
            
               1.Europos pasaulinės palydovinės navigacijos sistemos (GNSS) programos (GALILEO ir EGNOS)
                  1
               
            
            
               2013 m. gruodžio 11 d. Europos Parlamento ir Tarybos reglamentas (ES) Nr. 1285/2013 dėl Europos palydovinės navigacijos sistemų įdiegimo ir eksploatavimo, kuriuo panaikinamas Tarybos reglamentas (EB) Nr. 876/2002 ir Europos Parlamento ir Tarybos reglamentas (EB) Nr. 683/2008 (OL L 347, 2013 12 20, p. 1).
            
            
               2.Programa „Copernicus“
                  2
               
            
            
               2014 m. balandžio 3 d. Europos Parlamento ir Tarybos reglamentas (ES) Nr. 377/2014, kuriuo nustatoma programa „Copernicus“ ir panaikinamas Reglamentas (ES) Nr. 911/2010 (OL L 122, 2014 4 24, p. 44).
            
            
               3.Naujos ES programos GOVSATCOM parengiamieji veiksmai
            
            
               2018 m. liepos 18 d. Europos Parlamento ir Tarybos reglamentas (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012, ypač jo 58 straipsnio 2 dalies b punktas (
               
                  OL L 193, 2018 7 30, p. 1.
               
               ). 
            
            
               4.Kosmoso programa
            
            
               2021 m. balandžio 28 d. Europos Parlamento ir Tarybos reglamentas (ES) 2021/696, kuriuo sudaroma Sąjungos kosmoso programa, įsteigiama Europos Sąjungos kosmoso programos agentūra ir panaikinami reglamentai (ES) Nr. 912/2010, (ES) Nr. 1285/2013 bei (ES) Nr. 377/2014 ir Sprendimas Nr. 541/2014/ES (OL L 170, 2021 5 12, p. 69).
            
            
               5.Programa „Horizontas 2020“, įskaitant mokslinių tyrimų ir plėtros programas pagal SESV 185 straipsnį ir bendrąsias įmones ar kitas struktūras, įsteigtas pagal SESV 187 straipsnį
            
            
               2013 m. gruodžio 11 d. Europos Parlamento ir Tarybos reglamentas (ES) Nr. 1291/2013, kuriuo sukuriama bendroji mokslinių tyrimų ir inovacijų programa „Horizontas 2020“ (2014–2020 m.) ir panaikinamas Sprendimas Nr. 1982/2006/EB (OL L 347, 2013 12 20, p. 104), įskaitant jame numatytus veiksmus, susijusius su bazinėmis didelio poveikio technologijomis, kaip antai dirbtinis intelektas, robotika, puslaidininkiai ir kibernetinis saugumas.
            
            
               6.Programa „Europos horizontas“, įskaitant mokslinių tyrimų ir plėtros programas pagal SESV 185 straipsnį ir bendrąsias įmones ar kitas struktūras, įsteigtas pagal SESV 187 straipsnį
            
            
               2021 m. balandžio 28 d. Europos Parlamento ir Tarybos reglamentas (ES) 2021/695, kuriuo sukuriama bendroji mokslinių tyrimų ir inovacijų programa „Europos horizontas“, nustatomos su ja susijusios dalyvavimo ir sklaidos taisyklės ir panaikinami reglamentai (ES) Nr. 1290/2013 ir (ES) Nr. 1291/2013 (OL L 170, 2021 5 12, p. 1).
            
            
               7.Euratomo mokslinių tyrimų ir mokymo programa (2021–2025 m.)
            
            
               2021 m. gegužės 10 d. Tarybos reglamentas (Euratomas) 2021/765, kuriuo sukuriama 2021–2025 m. laikotarpio Europos atominės energijos bendrijos mokslinių tyrimų ir mokymo programa, papildanti bendrąją mokslinių tyrimų ir inovacijų programą „Europos horizontas“, ir panaikinamas Reglamentas (Euratomas) 2018/1563 (OL L 167 I, 2021 5 12, p. 81)
            
            
               8.Transeuropinis transporto tinklas (TEN-T)
            
            
               2013 m. gruodžio 11 d. Europos Parlamento ir Tarybos reglamentas (ES) Nr. 1315/2013 dėl Sąjungos transeuropinio transporto tinklo plėtros gairių, kuriuo panaikinamas Sprendimas Nr. 661/2010/ES (OL L 348, 2013 12 20, p. 1).
            
         
         
            
               9.Transeuropinis energetikos tinklas (TEN-E)
            
            
               2013 m. balandžio 17 d. Europos Parlamento ir Tarybos reglamentas (ES) Nr. 347/2013 dėl transeuropinės energetikos infrastruktūros gairių, kuriuo panaikinamas Sprendimas Nr. 1364/2006/EB ir kuriuo iš dalies keičiami reglamentai (EB) Nr. 713/2009, (EB) Nr. 714/2009 ir (EB) Nr. 715/2009 (OL L 115, 2013 4 25, p. 39).
            
            
               10.Transeuropinis telekomunikacijų tinklas
                  3
               
            
            
               2014 m. kovo 11 d. Europos Parlamento ir Tarybos reglamentas (ES) Nr. 283/2014 dėl gairių dėl transeuropinių tinklų telekomunikacijų infrastruktūros srityje, kuriuo panaikinamas Sprendimas Nr. 1336/97/EB (OL L 86, 2014 3 21, p. 14).
            
            
               11.Europos infrastruktūros tinklų priemonė
            
            
               2021 m. liepos 7 d. Europos Parlamento ir Tarybos reglamentas (ES) 2021/1153 dėl Europos infrastruktūros tinklų priemonės, kuriuo panaikinami reglamentai (ES) Nr. 1316/2013 ir (ES) Nr. 283/2014 (OL L 249, 2021 7 14, p. 38).
            
            
               12.Skaitmeninės Europos programa
            
            
               2021 m. balandžio 29 d. Europos Parlamento ir Tarybos reglamentas (ES) 2021/694, kuriuo nustatoma Skaitmeninės Europos programa ir panaikinamas Sprendimas (ES) 2015/2240 (OL L 166, 2021 5 11, p. 1).
            
            
               13.Europos gynybos pramonės plėtros programa
            
            
               2018 m. liepos 18 d. Europos Parlamento ir Tarybos reglamentas (ES) 2018/1092, kuriuo sukuriama Europos gynybos pramonės plėtros programa Sąjungos gynybos pramonės konkurencingumui ir inovaciniam pajėgumui remti (OL L 200, 2018 8 7, p. 30).
            
            
               14.Gynybos srities mokslinių tyrimų parengiamieji veiksmai
            
            
               2018 m. liepos 18 d. Europos Parlamento ir Tarybos reglamentas (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/20121, ypač jo 58 straipsnio 2 dalies b punktas (OL L 193, 2018 7 30, p. 1.).
            
            
               15.Europos gynybos fondas
            
            
               2021 m. balandžio 29 d. Europos Parlamento ir Tarybos reglamentas (ES) 2021/697, kuriuo įsteigiamas Europos gynybos fondas ir panaikinamas Reglamentas (ES) 2018/1092 (OL L 170, 2021 5 12, p. 149).
            
            
               16.Nuolatinis struktūrizuotas bendradarbiavimas (PESCO)
            
            
               2018 m. kovo 6 d. Tarybos sprendimas (BUSP) 2018/340, kuriuo sudaromas projektų, kurie turės būti parengti pagal PESCO sistemą, sąrašas (OL L 65, 2018 3 8, p. 24).
            
            
               2018 m. lapkričio 19 d. Tarybos sprendimas (BUSP) 2018/1797, kuriuo iš dalies pakeičiamas ir atnaujinamas Sprendimas (BUSP) 2018/340, kuriuo sudaromas projektų, kurie turės būti parengti pagal PESCO sistemą, sąrašas (OL L 294, 2018 11 21, p. 18).
            
            
               2019 m. lapkričio 12 d. Tarybos sprendimas (BUSP) 2019/1909, kuriuo iš dalies keičiamas ir atnaujinamas Sprendimas (BUSP) 2018/340, kuriuo sudaromas projektų, kurie turės būti parengti pagal PESCO sistemą, sąrašas (OL L 293, 2019 11 14, p. 113).
            
            
               17.Europos ITER įgyvendinimo bendroji įmonė
            
            
               2007 m. kovo 27 d. Tarybos sprendimas 2007/198/Euratomas, įsteigiantis Europos ITER įgyvendinimo ir branduolių sintezės energetikos vystymo bendrąją įmonę ir suteikiantis jai lengvatas (OL L 90, 2007 3 30, p. 58).
            
         
         
            
               18.Programa „ES – sveikatos labui“
            
            
               2021 m. kovo 24 d. Europos Parlamento ir Tarybos reglamentas (ES) 2021/522, kuriuo nustatoma 2021–2027 m. laikotarpio Sąjungos veiksmų sveikatos srityje programa (programa „ES – sveikatos labui“) ir panaikinamas Reglamentas (ES) Nr. 282/2014 (OL L 107, 2021 3 26, p. 1).“
            
         
         
            
                  
                     (1)
                  
                        Reglamentas (ES) Nr. 1285/2013 paliekamas šiame priede atsižvelgiant į Reglamento (ES) 2021/696 110 straipsnio 1 dalį. 
               
               
                  
                     (2)
                  
                        Reglamentas (ES) Nr. 377/2014 paliekamas šiame priede atsižvelgiant į Reglamento (ES) 2021/696 110 straipsnio 1 dalį.
               
               
                  
                     (3)
                  
                        Reglamentas (ES) Nr. 283/2014 paliekamas šiame priede atsižvelgiant į Reglamento (ES) 2021/1153, kuriuo nustatoma Europos infrastruktūros tinklų priemonė ir panaikinami reglamentai (ES) Nr. 1316/2013 ir (ES) Nr. 283/2014, 27 straipsnio 2 dalį.